stanford-oval/wikipedia huggingface dataset:
Disulfiraami
Sivu- ja yhteisvaikutukset

Sivuvaikutustaajuus on arvioiden mukaan 1/200–2 000 hoitovuotta kohden. Yleisiä ovat uneliaisuus, väsymys, päänsärky, pahanhajuinen hengitys, makuaistin häiriöt sekä ripuli, pahoinvointi ja vatsakivut. Lääke voi vaikuttaa ajokykyyn, mutta tämä on harvinaista. Disulfiraamin yliannostusoireita ovat pahoinvointi ja väsymys. Vakavia yliannostusoireita, kuten koordinaatiovaikeuksia, kangertelevaa puhetta ja hapuilua, voi ilmetä päiviä tai jopa viikkoja yliannoksen ottamisesta, mikä johtuu valmisteen pitkävaikutteisuudesta. Samaan tapaan vaikuttavaa kalsiumkarbimidia pidetään turvallisempana, koska sen vaikutus alkaa nopeasti ja kestää vain 12–24 tuntia.
Disulfiraami voi aiheuttaa maksaentsyymiarvojen nousua ja ikterusta. Siksi lääkekuurin aikana ja sitä ennen seurataan säännöllisesti maksa- ja veriarvoja (bilirubiini). Hyvin harvinaisina tapauksina on ilmennyt vakavia maksavaurioita. Noin 34 % sivuvaikutuksia saavista saa hepatiitin kaltaisen taudinkuvan, joka ei jää krooniseksi käytön lopettamisen jälkeen, mutta harvinaisina tapauksina voi johtaa kuolemaan.
Disulfiraamin käyttöä raskauden ensimmäisen kolmanneksen aikana ei suositella, koska ainetta ei ole täysin osoitettu turvalliseksi sikiölle, mutta alkoholi on kuitenkin huomattavasti vaarallisempaa. Käyttöä imetyksen aikana ei suositella, koska erittymistä äidinmaitoon ei ole selvitetty yksityiskohtaisesti.
Disulfiraamilla vaikuttaa varfariinin, fenytoiinin, teofylliinin, bentsodiatsepiinien ja trisyklisten depressiolääkkeiden tehoon. Disulfiraamia ei tule käyttää samanaikaisesti metronidatsolin tai isoniatsidin kanssa. Myös alkoholia sisältävien ruokien, lääkkeiden ja partavesien käyttöä hoidon aikana ja 2 viikkoa hoidon päättymisen jälkeen tulee välttää. Maksa-, munuais-, ja
hengitystiesairauksia, diabetestä tai epilepsiaa sairastavien potilaiden kanssa tulee olla varovainen.
Aiheesta muualla

Lääkelaitos: Antabus (Arkistoitu – Internet Archive)
KEGG: Disulfiram (englanniksi)
ChemBlink: Disulfiram (englanniksi)
Du hast

| ”Du hast” Rammstein |
| --- | --- | --- |

Singlen tiedot
 Albumilta: Sehnsucht
 Julkaistu: 18. heinäkuuta 1997
 Tuottaja(t): Jacob Hellner ja  Rammstein
 Tyylilaji: industrial metal
 Kesto: 19.23
 Levy-yhtiö: Motor Music Records
Rammstein muut singlet
| ”Engel” 1997 | ”Du hast” 1997 | ”Das Modell” 1997 |
Du hast on Rammsteinin viides single ja yhtyeen tunnetuimpia kappaleita. Siinä on tunnettu kitarariffi. Kappaleesta on tehty musiikkivideo, joka on saanut vaikutteita Tarantinon Reservoir Dogs -elokuvasta. Single äänitettiin Maltalla 1997. Rammstein sai Du hast -kappaleella ensimmäisen Grammy-ehdokkuutensa. Kappale on julkaistu Rammsteinin albumilla Sehnsucht (1997) ja monien elokuvien, muun muassa Matrixin, soundtrackillä.
Du Hast tarkoittaa suomeksi "sinulla on", mutta kuten useissa Rammsteinin kappaleissa, tässäkin on sanaleikki: ei voida erottaa, laulaako Lindemann raidalla "du hast mich" ("sinulla on minut", myöhemmin samassa säkeistössä koko lause vihkikaavasta: "du hast mich gefragt" eli "olet kysynyt minulta") vai "du hasst mich" ("sinä vihaat minua"). Laulun nimi kuitenkin kirjoitetaan yhdellä s-kirjaimella eli "Du hast". Rammstein on vahvistanut tämän kirjoitusasun. Kappaleen englanninkielinen versio on "You hate", joka tarkoittaa suomeksi sinä vihaat ja näin ollen olisi saksaksi "Du hasst".[lähde? ]
Kappaleet

Du hast (Single Version)
Kartoffel (Album Version)
Du hast (Jacob Hellner Remix)
Du hast (Clawfinger Remix)
Domancy

| Domancy |
| --- | --- |

 vaakuna
 Domancy
 Koordinaatit: 45°54′52″N, 6°38′57″E 
Valtio:  Ranska
Alue:  Auvergne-Rhône-Alpes
Departementti:  Haute-Savoie
Arrondissementti:  Bonneville
Pinta-ala:  
 – Kokonaispinta-ala:  7,4 km²
Väkiluku (2013):  1 948
 – Väestötiheys:  263,2 as./km²
 
 Kunnan kotisivut 
Infobox OKVirheellinen NIMI-arvo: 
Domancy on kunta itäisessä Ranskassa Haute-Savoien departementissa Auvergne-Rhône-Alpesin alueella. Se sijaitsee Arvejoen laaksossa.
Nähtävyydet

Kunnan nähtävyyksiä on vuonna 1717 rakennettu Saint-Andrén kirkko. Alkuperäinen puinen kirkko oli todennäköisesti peräisin keskiajalta, mutta se tuhoutui tulipalossa. Tulipalolta kuitenkin säästyi kirkon kellotorni, joka on luokiteltu historialliseksi monumentiksi.
Talous

Vaellustarvikkeita valmistava yritys Quechua pitää pääkonttoriaan Domancy'ssa.
Urheilu

Domancy'iin johtava tie rankkoina nousuineen on ollut useassa pyöräilykilpailussa ratkaisevassa osassa. Näin kävi myös maailmanmestaruuskilpailuissa vuonna 1980, jolloin ranskalainen Bernard Hinault ratkaisi mäessä mestaruutensa.
Aiheesta muualla

Kuvia tai muita tiedostoja aiheesta Domancy Wikimedia Commonsissa
Edivaldo Hermoza

| 0 | 1 | 2 |
| --- | --- | --- |

Henkilötiedot
Koko nimi: Edivaldo Rojas Hermoza
Syntymäaika: 17. marraskuuta 1985 (ikä 38)
Syntymäpaikka: Cuiabá, Brasilia
Kansalaisuus:  Bolivia
Pelipaikka: Hyökkääjä
Pituus: 181 cm
Seurat
| Vuodet | Seura | O (M) |
| 2004-2008 2005 2005-2006 2006 2006-2007 2008 2008-2012 2012-2013 2013 2014-2015 2015-2016 2016–2018 2019- | Atlético Paranaense →Ferroviária →Figueirense →Rio Preto →Caldense →Guaratinguetá Naval Muangthong United →Shonan Bellmare Moreirense Jorge Wilstermann Sport Boys San José |  |
Maajoukkue
| 2011–2013 | Bolivia | 11 (1) |
Edivaldo Hermoza (s. 17. marraskuuta 1985 Cuiabá) on bolivialainen jalkapalloilija.
Jalkapallomaajoukkue

Hermoza debytoi Bolivian maajoukkueessa 2011. Hän on pelannut 11 maaottelua ja tehnyt niissä yhden maalin.
Eileen Abad

Eylin Antonieta Pérez Arguinzones (s. 15. marraskuuta 1973 Caracas, Venezuela) on venezuelalainen näyttelijä, joka on muun muassa esittänyt Isabellaa sarjassa Los misterios del amor.
Eylin Antonieta on ottanut käyttöön kutsumanimensä "Eileen", sukunimi "Abad", taas saattaa olla lyhenne hänen äitinsä tyttönimestä: Arguinzones.
Filmografia

Por estas calles (1992)
Antes de morir (1995)
Amores de fin de siglo (1995)
Tokyo-paraguaipoa (1996)
Salserín (1997)
Contra viento y marea – La nena (1997)
Piel – Tupi (1998)
Niña mimada – Patricia Echegaray (1998)
El amor de mi Vida – Patricia (1998)
Besos prohividos – Florencia (1999)
Calypso – Yolanda Pujol de Martínez (1999)
Angelica pecado – Malena Valleja (2000)
La soberana – Ana Ozores (2001)
Mambo y canela – Vicky (2002)
Negra Consentida – Isadora Russián (2004)
La Tormenta – Valentina Ayala (2005)
Arroz con Leche – Belén (2008)
Condesa por Amor – Ana Paula (2009)
Los misterios del Amor – Isabella (2009)
Aiheesta muualla

Eileen Abad Internet Movie Databasessa. (englanniksi)
Edivaldo Martins Fonseca

| Henkilötiedot |
| --- | --- | --- |
Koko nimi: Edivaldo Martins Fonseca
Syntymäaika: 13. huhtikuuta 1962
Syntymäpaikka: Volta Redonda, Brasilia
Kuolinaika: 13. tammikuuta 1993 (30 vuotta)
Kansalaisuus:  Brasilia
Pelipaikka: Hyökkääjä
Pituus: 173 cm
Seurat
| Vuodet | Seura | O (M) |
| 1982 1983 1984-1987 1987-1990 1990 1991-1992 1992 1993 | Atlético Mineiro Taquaritinga Atlético Mineiro São Paulo Puebla Palmeiras Gamba Osaka Taquaritinga |  |
Maajoukkue
| 1986–1989 | Brasilia | 3 (0) |
Edivaldo Martins Fonseca (13. huhtikuuta 1962 Volta Redonda – 13. tammikuuta 1993) oli brasilialainen jalkapalloilija.
Jalkapallomaajoukkue

Edivaldo debytoi Brasilian maajoukkueessa 1986. Hän kuului Brasilian joukkueeseen myös MM-kilpailuissa 1986. Hän on pelannut kolme maaottelua.
Eduard Rossel

Eduard Rossel (2018)
Eduard Rossel (ven. Эдуард Эргартович Россель, Eduard Ergartovitš Rossel, s. 8. syyskuuta 1937) on venäläinen poliitikko, vuosina 1991–1993 Sverdlovskin alueen hallintopäällikkö, alueen kuvernööri 1995–2009 ja vuodesta 2009 Venäjän liittoneuvoston jäsen.
Rossel on kansallisuudeltaan volgansaksalainen ja oppi venäjää kunnolla vasta teini-ikäisenä. Hänen isänsä Gerhart ammuttiin 1938 NKVD:n päätöksellä vakoilusta ja vastavallankumouksellisista rikoksista syytettynä.
Rossel kävi Sverdlovskin vuori-instituuttia ja polyteknillistä instituuttia, josta sai teknisten tieteiden kandidaatin tutkinnon 1972. Sverdlovskin obkomin hallintotehtäviin hän siirtyi 1990 ja oli myös NKP:n XXVIII puoluekokouksen edustaja.
Alueen kuvernööriksi hänet nimitettiin 1993 presidentin ukaasilla. Rossel väitteli myös taloustieteiden tohtoriksi vielä 2001. Vuonna 2004 hän liittyi Yhtenäinen Venäjä -puolueen jäseneksi. Kuvernöörintehtävät hän jätti vuonna 2009.
Eduard Roschmann

Eduard Roschmann
Eduard Roschmann (25. elokuuta 1908 Graz, Saksa – 10. elokuuta 1977) oli SS:n Hauptsturmführer ja natsisotarikollinen, joka tunnettiin myös Riian teurastajana, sillä hän toimi Riian keskitysleirin komendanttina. Leirillä kuoli tuhansia juutalaisia, kun Roschmann oli sen komentajana.
Sodan jälkeen Roschmann pakeni viranomaisilta korpraalin univormussa. Hän pakeni Argentiinaan ja muutti Paraguayhyn 1977, sen jälkeen kun Länsi-Saksa oli pyytänyt hänen luovuttamistaan. Hän kuoli sydänkohtaukseen samana vuonna. Roschmann esiintyy myös Frederick Forsythin romaanissa Odessan miehet.
Elbe-Elster

Elbe-Elster on piirikunta Brandenburgin osavaltiossa, Saksassa. Piirikunta on pinta-alaltaan noin 1 889 neliökilometriä, ja asukasluvultaan 107 649 (2012). Sen pääkaupunki on Herzberg (Elster).
Elbe-Elsterin naapuripiirikunnat ovat pohjoisesta myötäpäivään lueteltuna Teltow-Fläming, Dahme-Spreewald ja Oberspreewald-Lausitz, Meißen ja Nordsachsen Saksin osavaltiossa, sekä Wittenberg Saksi-Anhaltin osavaltiossa.
Elbe-Elsterin piirikunnan sijainti Brandenburgin osavaltiossa.
Aiheesta muualla

Kuvia tai muita tiedostoja aiheesta Elbe-Elster Wikimedia Commonsissa
Piirikunnan verkkosivut (Arkistoitu – Internet Archive) lkee.de (saksaksi)
Brandenburgin piirikunnat ja kaupunkipiirit
Barnim
Brandenburg an der Havel
Cottbus
Dahme-Spreewald
Elbe-Elster
Frankfurt (Oder)
Havelland
Märkisch-Oderland
Oberhavel
Oberspreewald-Lausitz
Oder-Spree
Ostprignitz-Ruppin
Potsdam
Potsdam-Mittelmark
Prignitz
Spree-Neiße
Teltow-Fläming
Uckermark
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Elbe-Elster

Käännös suomeksi
Eero Salmenoja

Eero Salmenoja vuonna 1972.
Eero Olavi Salmenoja (17. lokakuuta 1926 Kotka – 20. huhtikuuta 2005 Kuusankoski) oli juristi, joka toimi Kuusankosken palveluksessa yli 35 vuotta, ensin kunnansihteerinä ja sitten kauppalansihteerinä ja -johtajana ja kaupunginjohtajana.
Eero Salmenojan vanhemmat olivat pääjohtaja, ministeri ja kansanedustaja Pietari Salmenoja ja Martta Wilhelmiina Virtanen ja puoliso vuodesta 1952 Vieno Margit Koistinen. Salmenoja tuli ylioppilaaksi 1945 ja suoritti ylemmän oikeustutkinnon Helsingin yliopistossa 1949, varatuomarin arvon hän sai 1956. Salmenoja toimi Helsingin kaupungin verovirastossa 1949–1951 ja Kansaneläkelaitoksen palveluksessa 1951–1953. Kuusankoskella hän oli kunnansihteeri 1953–1956, kauppalansihteeri 1956–1964, kauppalanjohtaja 1964–1973 ja kaupunginjohtaja 1973–1989. Hänellä oli myös useita alueellisia ja muita luottamustoimia.
Aiheesta muualla

Eläkkeelle jäävä kaupunginjohtaja Eero Salmenoja, 1989, Sirkka Tähtinen, Kouvolan Sanomat, 15.10.1989, s. 6
Kehitystä johtanut kaupunginjohtaja: Eero Salmenoja, 2005, Seppo Hakalin, Kouvolan Sanomat, 21.5.2005, s. 9
Eduardo Durão

Eduardo Durão on mosambikilainen timbila-muusikko. Durãon ja hänen yhtyeensä musiikki on saanut suosiota myös Mosambikin ulkopuolella.
Vuonna 2002  Eero Koivistoinen tuotti Naxos-merkille CD:n   Eduardo Durao Timbila Ensemblen musiikkia.
Dronningens gate

Katunäkymää vuonna 2011.
Dronningens gate on Oslon ydinkeskustassa sijaitseva katu, joka ulottuu Grev Wedels plassilta Storgatalle. Sen alkuperäinen nimi oli Strandgaden, mutta maantäytön vuoksi se ei enää sijaitse rannalla. Noin vuodesta 1670 katua kutsuttiin Lille Voldportsgadelle, koska yksi kaupungin porteista sijaitsi sen varrella. Nykyinen nimi on 1700-luvulta.
Kuvia

Dronningens gate 3: Liettuan suurlähetystö.
Dronningens gaten ja Rådhusgatan kulmatalo, Garmanngården, toimi vuosina 1734–1843 kaupungintalona. Sen vanhimmat osat ovat peräisin 1620-luvulta.
Dronningens gate 13: tässä talossa toimi 1820–1870-luvuilla kaupungin suurin hotelli, Hotel du Nord. Nykyisin Riksantikvarenin eli muinaismuistoviraston käytössä.
Dronningens gate 15: Oslon postitalo
Dronningens gate 16: Filmens hus, jossa toimii muun muassa Norjan elokuvainstituutti.
Dronningens gate 19: Fønix-gården (Reidar Arnesen, 1923)
Dronningens gate 27: Basaari (Christian H. Grosch, 1859)
Aiheesta muualla

Kuvia tai muita tiedostoja aiheesta Dronningens gate Wikimedia Commonsissa
Eliica

Eliica prototyyppi
Eliica
Eliica (Electric Lithium-Ion Car) on Japanilaisen Keion Yliopiston professori Hiroshi Shimizun luoma tulevaisuuden loistoauto. Se kulkee kahdeksan moottoroidun pyörän voimin ja jokaisessa renkaassa on levyjarru sekä lataava jarrutusjärjestelmä. Kokonaisteho on 470 kilowattia ja päästöjä kertyy 0 hiilidioksidikiloa.
Eliican kevyemmän mallin huippunopeus on 370 kilometriä tunnissa ja litium-akkujen antama täysi toimintamatka sen pienemmillä akuilla on 200 kilometriä. Suuremmilla akuilla huippunopeus jää 190 km/h, mutta toimintamatka kasvaa 320 kilometriin. Auto painaa 2 400 kg ja siinä on tilaa kuljettajan lisäksi kolmelle hengelle.
Suurempien akkujen kapasiteetti on 55 kWh, joten täydellä teholla autoa ei voi pitkään käyttää. Nykyisen mallin rakentaminen yksittäistyönä maksaa arviolta 300 000 dollaria, josta puolet johtuu akkukustannuksista. Tiedossa ei ole, paljonko kyseinen auto maksaisi, jos sitä tuotettaisiin esimerkiksi 100 000 kappaleen erä.
Aiheesta muualla

Viralliset sivut
Virallinen Eliica Blogi (Arkistoitu – Internet Archive)
Keion Yliopisto (Arkistoitu – Internet Archive)
Video YouTubessa
Wikimedia Commonsissa on kuvia tai muita tiedostoja aiheesta .
Elämysyhteiskunta

Elämysyhteiskunta voi viitata seuraaviin asioihin:
Gerhard Schulzen teos Die Erlebnisgesellschaft (1992)
Rolf Jensenin teos The Dream Society (1992)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Elämysyhteiskunta”, voi hakea sivunnimihaulla, laajalla sivunnimihaulla tai tekstihaulla.
Eliin teatteri

| Eliin teatteri |
| --- | --- |
 Eliin teatterin jäänteitä.
Sijainti:  Eliin arkeologinen alue, Amaliáda, Ilída, Elis, Kreikka
Koordinaatit:  37°53′37″N, 21°22′32″E
Rakennustyyppi:  kreikkalainen teatteri
Valmistumisvuosi:  300-luku eaa.
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Eliin teatteri oli antiikin aikainen kreikkalainen teatteri Eliin kaupungissa Kreikassa. Se sijaitsi kaupungin pohjoisosassa lähellä agoraa.
Eliin teatterin katsomoa.
Eliin teatteri rakennettiin klassisen kauden jälkimmäisellä puoliskolla noin vuonna 400–350 eaa. tai saman vuosisadan lopulla. Se kärsi vaurioita todennäköisesti maanjäristyksessä hellenistisen kauden lopulla, jonka jälkeen se kunnostettiin. Sitä muutettiin myös roomalaisella kaudella. Pausaniaan aikana 100-luvulla jaa. teatteri oli hylätty. 200-luvulla sen alue oli muutettu hautausmaaksi, mikä liitetään herulien hyökkäykseen vuonna 267.
Teatterissa oli tyypillinen puoliympyränmutoinen katsomo, jonka halkaisija oli noin 92–104 metriä. Siinä oli tilaa noin 8 000 hengelle. Katsomo koostui pelkästä maapengerryksestä. Teatterin keskellä oli ympyränmuotoinen orkhestra, jonka halkaisija oli noin 21 metriä. Orkhestralta johti katsomoon kuusi pystysuuntaista, noin metrin levyistä kivettyä käytävää. Skene- eli näyttämörakennus oli tehty kivestä ja oli sellaisena varhaisimpia tunnettuja. Myös proskenion on varhainen ja ajoittuu 200-luvun eaa. alkuun.
Aiheesta muualla

Kuvia tai muita tiedostoja aiheesta Eliin teatteri Wikimedia Commonsissa
Dua Lipa (albumi)

| Dua Lipa Dua Lipa |
| --- | --- | --- |

Studioalbumin tiedot
 Äänitetty : 2015–2017
 Julkaistu: 2. kesäkuuta 2017
 Tyylilaji: pop
 Kesto: 40.43
 Levy-yhtiö: Warner Bros.
Listasijoitukset
  Suomen virallinen lista: 11.  Billboard 200: 77.
Dua Lipan muut julkaisut
| The Only 2017 | Dua Lipa 2017 | Live Acoustic 2017 |
Singlet albumilta Dua Lipa
 ”New Love” Julkaistu: 21. elokuuta 2015  ”Be the One” Julkaistu: 30. lokakuuta 2015  ”Last Dance” Julkaistu: 9. helmikuuta 2016  ”Hotter than Hell” Julkaistu: 6. toukokuuta 2016  ”Blow Your Mind (Mwah)” Julkaistu: 26. elokuuta 2016  ”Lost in Your Light” Julkaistu: 21. huhtikuuta 2017  ”New Rules” Julkaistu: 15. heinäkuuta 2017  ”Homersick” Julkaistu: 1. joulokuuta 2017  ”IDGAF” Julkaistu: 12. tammikuuta 2018
Dua Lipa on englantilaisen laulajan Dua Lipan esikoisstudioalbumi, joka julkaistiin 2. kesäkuuta 2017 levy-yhtiöllä Warner Bros. Records. Sanoitusten teemat käsittelevät Lipan henkilökohtaisia käsityksiä rakkaudesta, seksistä sekä elämänhallinnasta. Albumilta julkaistiin yhteensä seitsemän singleä, muun muassa ”Be the One”, ”Hotter than Hell”, ”New Rules” ja ”Blow Your Mind (Mwah)”, jotka sijoittuivat Britannian singlelistan sijoille 9., 15., 19. ja 30.
Albumi debytoi Yhdysvalloissa Billboard 200 -listan sijalla 77. Suomessa se ylsi virallisen albumilistan sijalle 11.
Kappaleet

Genesis – 3.25
Lost in Your Light – 3.23
Hotter than Hell – 3.07
Be the One – 3.22
IDGAF – 3.38
Blow Your Mind (Mwah) – 2.48
Garden – 3.47
No Goodbyes – 3.36
Thinking ’Bout You – 2.51
New Rules – 3.32
Begging – 3.14
Homesick – 3.50
Arvostelut

AllMusic:
Clash: 8/10
DIY:
The Guardian:
Metacritic: 73/100
New Musical Express:
EGA

EGA (lyhenne sanoista Enhanced Graphics Adapter) on IBM:n vuonna 1984 julkaisema näyttöstandardi CGA:n ja VGA:n välissä. Standardi esiteltiin yhdessä PC/AT:n kanssa ja sisälsi 16 värin paletin sekä 640 × 350 pikselin resoluution sekä Motorola MC6845 -piirisarjan.
Tekniset ominaisuudet

Standardi EGA-näytönohjain sisälsi 16 kilotavua ROM-muistia, jolla laajennettiin tietokoneen BIOS-piiriä muun muassa grafiikkafunktioilla. Tämän lisäksi standardit grafiikkakortit sisälsivät 64 kilotavua perusmuistia, joka oli juuri riittävästi kaksiväri-korkearesoluutiotilan hallitsemiseksi. EGA-grafiikkakorteista tehtiin markkinoille myös kloonikortteja, jotka saattoivat sisältää jopa 256 kilotavua perusmuistia standardin 64 kilotavun sijaan sekä standardin ulkopuolisia grafiikkatiloja, kuten 640 × 400, 640 × 480 ja 720 × 540. Tämän lisäksi kloonikortit tarjoilivat myös muita standardin ulkopuolisia ominaisuuksia kuten näytön automaattitunnistusta sekä 400-viivaisen lomitetun näyttötilan CGA-monitoreille.
Tekniset ominaisuudet > Väripaletti

Jokainen kortin 16 väristä pystyi saamaan oman RGB-värikoodin EGA:n väripalettijärjestelmässä, joka mahdollisti värien valitsemisen valmiista 64 värin paletista. Tuki uniikeille väreille oli mukana aina 640 × 350 pikselin resoluutioon asti.
Lisäksi EGA sisälsi 16-väritilan CGA:n 640 × 200 pikselin sekä 32 × 200 pikselin grafiikkatiloille. Näissä tiloissa ei ollut kuitenkaan mahdollisuutta valita värejä, vaan värit olivat samat kuin CGA:ssa. Vaikka EGA tarjosi tuen CGA:n grafiikkatiloille, ei EGA ollut 100 % yhteensopiva CGA-standardin kanssa.
Tekniset ominaisuudet > Liitin

EGA käytti liitintyyppinä PC:n ISA-väylää, joka oli saatavilla jo 8-bittisissä versioissa.
| Pinni | Toiminto |
| --- | --- |
1: Maa
2: Toissijainen punainen (intensiteetti)
3: Ensisijainen punainen
4: Ensisijainen vihreä
5: Ensisijainen Sininen
6: Toissijainen vihreä (intensiteetti)
7: Toissijainen sininen (intensiteetti)
8: Horisontaalinen synkronointi
9: Vertikaalinen synkronointi
Tekniset ominaisuudet > Signaali

| --- | --- |
Tyyppi: Digitaalinen, TTL
Resoluutio: 640h × 350v × 16 väriä, sisälsi myös muita tiloja
H-frekvenssi: 15,7 / 21,8 kHz
V-frekvenssi: 60 Hz
Värejä: 16 / 64
EGA:n väripaletti
Elina Hautojärvi

Elina Hautojärvi (s. 8. joulukuuta 1999) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut Porvoon Salibandyseuraa kaudesta 2016–2017 alkaen. Hän on voittanut Suomen-mestaruuden vuonna 2021, vaikkakaan hän ei loukkaantumisen vuoksi päässyt pelaamaan loppuottelusarjassa, sekä saavuttanut SM-hopeaa vuonna 2019 ja SM-pronssia vuonna 2017. Hän on pelannut kuuden kauden aikana liigassa 114 runkosarjaottelua, joissa hän on tehnyt 69 maalia ja saanut 29 syöttöpistettä. Pudotuspelejä hänellä on 32, ja niissä hän on tehnyt kaksi maalia ja antanut neljä maalisyöttöä.
Elina Hautojärven sisko Annika Hautojärvi on myös salibandypelaaja.
EGNOS

EGNOSin logo
EGNOS-maa-asemakartta (suurenee klikkaamalla)
EGNOS eli Euroopan geostationaarinen navigointilisäjärjestelmä (engl. European Geostationary Navigation Overlay Service) on eurooppalainen satelliittipaikannusjärjestelmä, joka täydentää nykyistä GPS-jäjestelmää ja GLONASS-järjestelmää Euroopan alueella. EGNOS-järjestelmä tarkentaa myöhemmin eurooppalaista Galileo-satelliittipaikannusjärjestelmää.
Tausta

EGNOSin kehitti 1990-luvulta alkaen Euroopan avaruusjärjestö Euroopan komission rahoituksella ja Eurocontrolin valvonnassa. Järjestelmä oli koekäytössä vuodesta 2005. ESA avasi järjestelmän käyttöön 1. lokakuuta 2009. Järjestelmälle on olemassa yksi sertifioitu käyttäjän laitteistomallisto, Septentrio PolarRx 2   Operaattoriksi tuli European Satellite Services Provider-konsortio.
EGNOS:n merkittävin tämänhetkinen sovellus on, että sillä saadaan toteutettua  ilmailun tarpeisiin toiminnallisesti periaatteessa ILS-lähestymistä vastaava, pystyopastuksellinen ns. LPV-lähestyminen ilman maalaitteita. Lähestymisminimit vastaavat lähes täysin kategorian 1 ILS-lähestymisminimeitä, mutta toistaiseksi LPV:tä ei kuitenkaan luokitella tarkkuuslähestymiseksi, koska tarkkuuslähestyminen edellyttää, että koneen korkeus määritellään ulkopuolisten signaalien avulla, eikä pelkästään koneessa itsessään olevan GPS-vastaanottimen avulla, eikä opastuksen tarkkuutta voida myöskään taata kuten ILS:ssä. Koska LPV ja ILS ovat lentäjän näkökulmasta lähes identtisiä menetelmiä, useat ilmailuviranomaiset sallivat ILS:n korvaamisen LPV:llä tarkastuslennoilla, jos koesuorituksena on kategorian 1 ILS-lähestyminen ja ratkaisukorkeus ei ylitä 200 jalkaa. Suomen toistaiseksi ainoat LPV-lähestymismenetelmät ovat käytössä valikoiduilla maakuntalentoasemilla. Eurooppa on ollut LPV:n käyttöönotossa huomattavasti Amerikkaa jäljessä, sillä ensimmäiset LPV-lähestymismenetelmät julkaistiin Yhdysvalloissa jo vuonna 2009. Nykyään niitä on siellä käytössä jo enemmän kuin kategorian 1 ILS-menetelmiä, eikä uusia kategorian 1 ILS-asennuksia lähtökohtaisesti enää tehdä. Nykymuotoinen LPV ei mahdollista matalan näkyvyyden lähestymisiä, joten LPV-laitteita asennetaan harvoin liikennekoneisiin, tosin esimerkiksi 3G-monitoimivastaanottimella (MMR) varustetut 737NG- ja MAX-koneet tukevat jo näitä menetelmiä, jos niihin on asennettu vähintään lennonhallintatietokoneen ohjelmiston versio 14.0. Tästä syystä ILS-laitteet eivät toistaiseksi ole poistumassa kaupallisen liikenteen lentoasemilta. Suomen suuremmista lentoasemista täysimittaiset LPV-menetelmät otetaan ensimmäisenä käyttöön Tampere-Pirkkalassa elokuussa 2022.